text: Studiemiljø skal gøre unge attraktive
  09 marts 2015 kl. 15.59
  Tønders borgmester Laurits Rudebeck smadrede en flaske, da der mandag var rejsegilde på Campus Tønder. Bygningen skal rumme et attraktivt studiemiljø for 1100 unge efter sommerferien.
  - Det er en god ide at samle flere ungdomsuddannelser. Her skaber vi et attraktivt studiemiljø. Et studiemiljø, som dygtiggøre vore unge mennesker, så de kan blive attraktive til erhvervslivet og derfor også efterspurgt af vores virksomheder, siger borgmesteren til TV SYD.
  Campus Tønder skal rumme op til 1.100 elever og stå klar til brug til sommer. Det er erhvervsuddannelser, handelsskole, handelsgymnasium, VUC og 10. klasserne, der skal bo og undervises i de nye lokaler.
  Og så lige en forklaring til dem, som ikke ved, hvorfor borgmesteren smadrede en tom flaske: Et gammel ordsprog siger, at "bygningen må bestå i så mange år, som flaskens skår".
  Fra rejsegildet mandag. (0.52)
  